అక్బర్ సలీమ్ అనార్కలి
అక్బర్ సలీమ్ అనార్కలి 1978లో విడుదలైన తెలుగుచిత్రం. ఎన్.టి.ఆర్ అక్బర్ గా, బాలకృష్ణ సలీమ్ గా, దీప అనార్కలిగా నటించారు. హిందీ మొగల్ ఎ అజమ్ కొంత దీనికి ఆధారం. చిత్రం చాలా తక్కువ బడ్జెట్ లో తీయబడింది. చిత్ర ప్రత్యేకతలు -సి.నా.రె రచన (సంభాషణలు, పాటలు), సి.రామచంద్ర సంగీతం (హిందీ అనార్కలి సంగీత దర్శకులు), రఫీ నేపథ్యగానం (తారలెంతగా మెరిసేనో, సిపాయీ ఓ సిపాయీ, తానే మేలిముసుగు తీసి మొదలైనవి.)
అక్బర్ సలీమ్ అనార్కలీకి సంగీత దర్శకత్వం ప్రముఖ హిందీ సంగీత దర్శకుడు సి.రామచంద్ర వహించారు. ఇదే ఆయన సంగీత దర్శకత్వం వహించిన తొలి తెలుగు చిత్రం.
లయన్ ఆఫ్ ది డెసర్ట్
లయన్ ఆఫ్ ది డెసర్ట్ 1981, ఏప్రిల్ 17న విడుదలైన లిబియా దేశపు చలనచిత్రం. ఆంథోనీ క్విన్ ముఖ్య పాత్రలో లిబియా దేశ తిరుగుబాటు వీరుడైన ఒమర్ ముఖ్తార్ జీవితాధారంగా తీసిన ఈ చిత్రానికి మౌస్తఫా అక్కాడ్ దర్శకత్వం వహించగా కల్నల్ ముమామర్ గడ్డాఫీ నేతృత్వంలో ప్రభుత్వం ఆర్థిక సహాయం అందించింది. విమర్శకుల నుండి మంచి సమీక్షలను అందుకున్న ఈ చిత్రం 1982లో ఇటలీలో నిషేదించబడి, 2009లో టెలివిజన్ ద్వారా ప్రసారం చేయబడింది.